
ВЪПРОСИ И ОТГОВОРИ
[bookmark: _Hlk112742972][bookmark: _Hlk115097041]ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ЧРЕЗ ПОДБОР НА ПРОЕКТНИ ПРЕДЛОЖЕНИЯ BG05SFPR001-1.009  „СЪЗДАВАНЕ НА УСЛОВИЯ ЗА ДОСТЪП ДО ОБРАЗОВАНИЕ ЧРЕЗ ПРЕОДОЛЯВАНЕ НА ДЕМОГРАФСКИ, СОЦИАЛНИ И КУЛТУРНИ БАРИЕРИ (ДОПЪЛВАЩО ФИНАНСИРАНЕ НА ПОДХОДА ВОМР)“
към 27.07.2026 г.

ВЪПРОС 1 от 16.04.2026 г. (Q001 постъпил чрез ИСУН):
Здравейте,

Във връзка с подготовка на проектно предложение на Община Шабла по Процедура BG05SFPR001-1.009 СЪЗДАВАНЕ НА УСЛОВИЯ ЗА ДОСТЪП ДО ОБРАЗОВАНИЕ ЧРЕЗ ПРЕОДОЛЯВАНЕ НА ДЕМОГРАФСКИ, СОЦИАЛНИ И КУЛТУРНИ БАРИЕРИ (ДОПЪЛВАЩО ФИНАНСИРАНЕ НА ПОДХОДА ВОМР), моля за Вашето писмено становище по следните въпроси:

1. Относно дефинирането на целевите групи: Моля за конкретни дефиниции и разяснения на критериите за подбор на следните групи, заложени в Условията за кандидатстване (УК):
[bookmark: _Hlk227242109]-Деца и ученици в риск от отпадане от образователната система;
-Деца и ученици с пропуски в усвояването на учебното съдържание;
[bookmark: _Hlk227243720]-Деца и ученици в бедност, в повишен риск от бедност или в риск от социално изключване.
Какви са обективните критерии и специфичните документи, с които следва да се доказва принадлежността на участниците към всяка от тези групи на етап изпълнение?
2. Относно обхвата на целевата група: Допустимо ли е в дейностите по проекта да бъдат включени деца и ученици, чийто майчин език е български?
3. Относно избягването на двойно финансиране: Към момента Община Шабла изпълнява проекти по процедури „Утвърждаване на интеркултурното образование чрез култура, наука и спорт“ и „Подкрепа за ученици с таланти“. Във връзка със заложените в УК текстове за недопускане на двойно финансиране, моля за разяснение:
-Допустимо ли е едни и същи лица (ученици) да бъдат обхванати от новия проект, ако дейностите по него са различни по вид или се провеждат в различно време от дейностите по текущите ни проекти?
-Ще се счита ли за двойно финансиране ситуация, в която един и същ представител на целевата група получава различна по вид подкрепа по двете процедури (напр. подкрепа за талант и преодоляване на пропуски в материала)?

С уважение,

Отдел „ЕПИР“
Община Шабла
ОТГОВОР:
 1. За целите на настоящата процедура при определянето на целевите групи се прилагат разпоредбите на националната и европейската нормативна уредба. В този смисъл за деца и ученици от уязвими групи се прилага определението по реда на  параграф 1, точка 3 от Допълнителните разпоредби на Наредбата за финансиране на институциите в системата на предучилищното и училищното образование, приета с ПМС № 219 от 5.10.2017 г.: "Деца и ученици от уязвими групи" са деца и ученици в основната степен на образование и в I и II гимназиален етап на обучение, застрашени от отпадане от системата на предучилищното и училищното образование или чийто достъп до образование е поставен в повишен риск, поради ниското образователно ниво на родителите/настойниците им и свързаните с това неблагоприятна позиция на пазара на труда и риск от социално изключване.
Съгласно параграф 1, т.6 от Допълнителните разпоредби на Закона за предучилищното и училищното образование (ЗПУО):  "Дете или ученик в риск" е дете или ученик:
а) без родителска грижа или чиито родители са починали, неизвестни, лишени са от родителски права или родителските им права са ограничени;
б) жертва на злоупотреба, насилие, експлоатация или всякакво друго нехуманно или унизително отношение или наказание във или извън семейството му;
в) в опасност от увреждане на неговото физическо, психическо, морално, интелектуално и социално развитие.
Съгласно параграф 1, точка 21 от Допълнителните разпоредби на ЗПУО: „Отпадане от училище" е отписването от училище на ученик до 18-годишна възраст на основание чл. 173, ал. 2, т. 2 и 3 преди завършване на последен гимназиален клас, ако лицето не е записано в друго училище“.
Определянето на деца и ученици в риск от отпадане се извършва от детските градини/училищата съгласно Инструментариум за ранно идентифициране на ученици в риск от преждевременно напускане на образователната система, разработен от Министерство на образованието и науката. 
За „Деца и ученици с пропуски в усвояването на учебното съдържание“ факторите например са ниска степен на училищна готовност, ниски оценки и др.. 
За „Деца и ученици в бедност, в повишен риск от бедност или в риск от социално изключване“ се ползват определянията за целеви групи деца в Плана за действие в изпълнение на Препоръка (ЕС) 2021/1004 на Съвета за създаване на Европейска гаранция за детето (2030) - https://www.mlsp.government.bg/uploads/35/sv/action-plan-egd-2030.pdf), а именно: бездомни деца или деца, живеещи в изключително лоши жилищни условия; деца с увреждания и деца с проблеми с психичното здраве; деца бежанци и мигранти, с фокус върху непридружените деца или с малцинствен етнически произход; деца, за които се полагат алтернативни грижи извън семейството, особено настанените в социални услуги за резидентна грижа, включително и децата и младежите, които напускат алтернативна грижа; деца от семейства с ниски доходи; деца в несигурна семейна среда (деца жертви на насилие, деца, отглеждани от самотни родители, непълнолетни майки и техните деца, деца на родители трудови мигранти и др.).
По отношение предучилищното образование се ползват инструментариуми и инструменти, разработени от МОН (за оценка на владеенето на български език за проследяване на напредъка на детето и за диагностика на постиженията, за скрининг на обучителни затруднения, методика за успешно взаимодействие между детската градина и родителите на деца от уязвими групи, за функционална оценка на индивидуалните потребности на децата със СОП и с хронични заболявания, инструмент за идентифициране на маркери на риск, инструмент за откриване на дарбите на децата  и др.).
Моля вижте и Стратегията за ВОМР и анализите към нея на МИГ Каварна-Шабла с идентифицирани фактори/критерии за допълващо финансиране от ПО с дейности по настоящата процедура.
2. Допустимо е деца и ученици, чийто майчин език е българският, да участват в дейностите по процедурата, когато отговарят на някои от изброените в Условията за кандидатстване дефиниции за уязвими групи – например в риск от отпадане от образователната система и/или с пропуски в усвояването на учебното съдържание, вкл. поради здравословни проблеми, в бедност, в повишен риск от бедност и в риск от социално изключване, вкл. лоши жилищна условия и лош достъп до образование  и т.н. Моля вижте и Приложение II Анализ-декларация и отговора по т. 1.
3. Съгласно т. 6 , т.11 , т.13 Условията за кандидатстване в рамките на настоящата процедура няма да бъдат подкрепяни дейности, финансирани по друг проект, програма или каквато и да е друга финансова схема, произлизаща от националния бюджет, бюджета на Европейския съюз или друга донорска програма за едни и същи представители на целеви групи по едно и също време. Демаркацията ще е по бенефициенти/партньори, дейности, и по представители на целевите групи и участници, ако се застъпват в периода на изпълнение. В случай на застъпване в периода на изпълнение е допустимо едни и същи лица от целевите групи да бъдат обхванати и по настоящата процедура, но по различни дейности от други проекти. 

ВЪПРОС 2 от 17.04.2026 г. (Q002 постъпил чрез ИСУН):
Общински детски комплекс Средец е дейност към направление "Образование" към община Средец, със самостоятелен Булстат. Въпросът ни е, допустимо ли е ОДК  да бъде кандидат или партньор в настоящата процедура.
ОТГОВОР: 
Съгласно т.11 и т.12 от Условията за кандидатстване, Общински детски комплекс не е сред изброените допустими кандидати и партньори по процедурата, а именно: „Общини; Държавни, общински, частни детски градини и училища (с изключение на училищата по чл. 41 и чл. 43 от ЗПУО); Юридически лица с нестопанска цел (ЮЛНЦ) за осъществяване на дейност в обществена полза по Закона за юридическите лица с нестопанска цел (ЗЮЛНЦ) с доказан опит и експертиза в сферата на образованието и работата с уязвими групи.“. Допустима е съответната община, която попада в територията на МИГа.

ВЪПРОС 3 от 22.04.2026 г. (Q003постъпил чрез ИСУН):
Mоля за разяснение по следните въпроси във връзка с процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“:

1. Кой документ следва да се прилага при определяне на максималния размер на заявената безвъзмездна финансова помощ по едно проектно предложение – одобреният формуляр за допълващо финансиране по Програма „Образование“ към стратегия за ВОМР или условията за кандидатстване по процедурата?

2. Кой документ следва да се прилага при определяне на интензитета на безвъзмездната финансова помощ по едно проектно предложение – одобреният формуляр за допълващо финансиране по Програма „Образование“ към стратегия за ВОМР или условията за кандидатстване по процедурата?

Основание за поставяне на въпросите е, че кандидатът по процедурата подава проектното си предложение чрез ИСУН съобразно условията и документите по конкретната процедура, докато одобреният формуляр за допълващо финансиране по Програма „Образование“ е приложение към стратегията за ВОМР на МИГ, а не документ, който конкретният кандидат попълва и подава в рамките на процедурата. Поради това, при наличие на разлика между параметрите, посочени в двата документа, е необходимо изрично разяснение кой документ е приложим при определяне на максималния размер и интензитета на безвъзмездната финансова помощ по едно проектно предложение.
ОТГОВОР: 
1. Допустимите кандидати представят проектно предложение чрез електронен формуляр за кандидатстване чрез системата ИСУН при спазване на изискванията в Насоките за кандидатстване по процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“. По настоящата процедура минималният размер на безвъзмездната финансова помощ (БФП) за едно проектно предложение е 25 565 евро, а максималният размер е 178 952 евро, но не повече от определения бюджет за съответната територия на МИГ съгласно т. 8 от Условията за кандидатстване. В тази връзка, ако за територията на МИГ Х са определени 204 516,75 евро, то тогава БФП за един проект е максимум до 178 952 евро, но ако за територията на МИГ Y са определени напр. 100 000 евро, то тогава БФП за един проект не може да надвишава 100 000 евро. Моля да се запознаете с Приложение VII – Указания за попълване на формуляр за кандидатстване в ИСУН. В допълнение ви информираме, че Управляващият орган на Програма „Образование“ (ПО) ще проведе информационен ден по процедурата на 13 май 2026 г. чрез платформата  ZOOM, а информацията за събитието е налична на следния линк: https://sf.mon.bg/?go=news&p=detail&newsId=1631.
2. Вижте отговора на въпрос 1. Съгласно т. 10 „Процент на съфинансиране“ от Условията за кандидатстване по настоящата процедура, не се изисква съфинансиране от страна на кандидата/партньорите по настоящата процедура, т.е. интензитетът на  финансиране на проекти е 100% от ПО.
ВЪПРОС 4 от 07.05.2026 г. (Q004постъпил чрез ИСУН):
Моля за разяснение по следния въпрос по процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“, отчитайки Ваш отговор на въпрос ВЪПРОС 3 от 22.04.2026 г.:
Във формуляра за допълващо финансиране към СВОМР на МИГ е посочен бюджет от 204 516, 75 евро (400 000 лева) и е определен максимален размер на допустимите разходи за едно проектно предложение и максимален размер на БФП за едно проектно предложение – 102 258,38 евро (200 000 лева).
В този случай, когато планираният в СВОМР финансов ресурс по Програма „Образование“ е максимално допустимият съгласно насоките за кандидатстване по процедурата - 204 516, 75 евро, допустим ли е проект с размер на допустимите разходи и на БФП от 178 952 евро, какъвто е допустимият размер съгласно насоките за кандидатстване или следва да бъде не повече от 102 258,38 евро, както е записано във формуляра за допълващо финансиране към СВОМР на МИГ.
ОТГОВОР: 
1. Допустимите по настоящата процедура минимален и максимален размер за едно проектно предложение са посочени в т. 9 Условията за кандидатстване, както следва:
„Минимален размер на безвъзмездната финансова помощ за проект по настоящата процедура: 25 565 евро.
Максимален размер на безвъзмездната финансова помощ за проект по настоящата процедура: 178 952 евро, но не повече от определения бюджет за съответната територия на МИГ съгласно т. 8 по-горе.“     
В тази връзка, в случай че бюджетът за съответната територия на МИГ, посочен в т.8 от Условията за кандидатстване по процедурата, е 204 516, 75 евро, максималният размер на БФП за проект е 178 952 евро. В случай че бюджетът за съответната територия на МИГ, посочен в т.8 от Условията за кандидатстване по процедурата, е по-малък от 178 952 евро, напр. бюджетът е 102 258,38 евро, максималният размер на БФП за проект е 102 258,38 евро.
ВЪПРОС 5 от 18.05.2026 г. (Q005 постъпил чрез ИСУН):
Допустимо ли е Център за подкрепа за личностно развитие, в качеството си на второстепенен разпоредител с бюджетни кредити към общината - бенефициент, да бъде определен за изпълнител на дейностите по проекта ?
ОТГОВОР: 
Да, общината може да сключи договори с експерти от ЦПЛР, които да реализират дейности по проекта като за целта се прилага/спазва приложимото национално законодателство – например с анекс към първия трудов договор на служителя от ЦПЛР. 
ВЪПРОС 6 от 18.05.2026 г. (Q006 постъпил чрез ИСУН):
Може ли служител на Център за подкрепа за личностно развитие да бъде назначен като ръководител на проекта и какъв документ би оформило това трудово правоотношение?
ОТГОВОР: 
Служител в ЦПЛР може да бъде назначен за ръководител на проект от община – кандидат/партньор в проектно предложение като за целта се прилага/спазва приложимото национално законодателство – например с анекс към първия трудов договор на служителя от ЦПЛР.
ВЪПРОС 7 от 18.05.2026 г. (Q007 постъпил чрез ИСУН):
Възможно ли е дейности по проекта да бъдат реализирани през летния период?
ОТГОВОР: 
Да, допустимо е дейности да се провеждат през летния период, когато е в рамките на продължителността на проекта и съгласно приложимата нормативна уредба в образованието. Следва да имате предвид, че разходи за стимул за допълнително възнаграждение на привлечените и назначени педагогически специалисти не се изплащат за месеци юли и август съгласно Условия за възстановяване на разходите (Приложение XVI)  и ТЕРЕС ВОМР (Приложение X). 
ВЪПРОС 8 от 09.06.2026 г. (Q008 постъпил чрез ИСУН):
Детските градини – партньори по настоящото проектно предложение изпълняват дейности по Национална програма „Силен старт" на МОН, финансирана от държавния бюджет. Моля да потвърдите допустимо ли е едновременното участие на детска градина като партньор по процедура BG05SFPR001-1.009 и като изпълнител на дейности по НП „Силен старт", при положение че двете програми се финансират от различни източници (ЕСФ+ и държавен бюджет), имат различни целеви групи по възраст и обхват, и дейностите не се дублират?
ОТГОВОР: 
Съгласно т. 6, т.11, т.13 от Условията за кандидатстване в рамките на настоящата процедура няма да бъдат подкрепяни дейности, финансирани по друг проект, програма или каквато и да е друга финансова схема, произлизаща от националния бюджет, бюджета на Европейския съюз или друга донорска програма за едни и същи представители на целеви групи по едно и също време. Демаркацията ще е по бенефициенти/партньори, дейности, и по представители на целевите групи и участници, ако се застъпват в периода на изпълнение. В случай на застъпване в периода на изпълнение на проектите е допустимо едни и същи лица от целевите групи да бъдат обхванати и по настоящата процедура, но по различни дейности. 
Детските градини, които изпълняват дейности по проект „Силен старт“ с конкретен бенефициент МОН  по Програма „Образование“ 2021-2027 г., също следва да спазват цитираните изисквания.
ВЪПРОС 9 от 10.06.2026 г. (Q009 постъпил чрез ИСУН):
Mоля за разяснение по следните въпроси във връзка с процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“:

Допустимо ли е по процедурата да се провеждат екскурзии?
В случай, че е възможно, могат ли да екскурзиите да бъдат отнесени към Дейност 1 и изпълнението им да се планира извън територията на МИГ-а?  
ОТГОВОР: 
Да, допустимо е провеждането на екскурзии по Дейност 1 , т.к. те са форма на реализация на занимания по интереси, вкл. междуучилищни дейности, съгласно чл.20, ал.1, чл.21 като се спазват съответно разпоредбите на Наредба № 10 на министъра на образованието и науката от 2016 г. за организацията на дейностите в училищното образование (обн., ДВ, бр. 73 от 2016 г.; изм. и доп., бр. 12, 46 и 77 от 2017 г. и бр. 48 и 82 от 2018 г., изм. и доп. ДВ. бр.79 от 26 Септември 2025г., ) и на Наредбата за детските и ученическите туристически пътувания с обща цена, инициирани от институциите в системата на предучилищното и училищното образование. Съгласно т. 11 от Условията за кандидатстване : „Отделни дейности, част от дейности като напр. обучения на педагогически специалисти/непедагогически персонал, занимания по интереси/междуучилищни дейности, мобилност на учители/преподаватели от включените в проекта образователни институции, предвид естеството им, могат да се реализират и извън територията на МИГ, но всички разходи за проектно предложение следва да се планират/отчитат по Местонахождение (място на изпълнение на проекта) на съответния кандидат/партньор.“ В тази връзка екскурзии по Дейност 1 могат да се извършват извън територията на допустими МИГ, като се спазва цитираното изискване за планиране на разходите.
ВЪПРОС 10 от 12.06. 2026 г. (Q010 постъпил чрез ИСУН):
Във връзка с подготовка на проектно предложение на Община Кнежа по Процедура BG05SFPR001-1.009 СЪЗДАВАНЕ НА УСЛОВИЯ ЗА ДОСТЪП ДО ОБРАЗОВАНИЕ ЧРЕЗ ПРЕОДОЛЯВАНЕ НА ДЕМОГРАФСКИ, СОЦИАЛНИ И КУЛТУРНИ БАРИЕРИ (ДОПЪЛВАЩО ФИНАНСИРАНЕ НА ПОДХОДА ВОМР), моля за разяснения по следните въпроси:
1. Може ли Община Кнежа да подаде проектно предложение като водещ кандидат и да включи в него още 6 броя партньори?
2. Може ли общината да подаде едно проектно предложение в първия прием /до 08.07.2026 г./ и друго проектно предложение във втория прием /до 09.11.2026 г./?
3. В Условията за кандидатстване е посочено, че във всяка форма и начин на реализация на Дейност 1 трябва задължително да се включват деца/ученици, чийто майчин език НЕ е български. Означава ли това, че детски градини и училища, в които няма деца, чийто майчин език НЕ е български, не могат да участват като кандидати или партньори в проекта и да изпълняват дейност 1?
Благодаря предварително!
ОТГОВОР: 
1. Да, допустимо е. Съгласно Условията за кандидатстване няма изрично ограничение за броя на партньорите в едно проектно предложение.
2. Съгласно т.11.1 от Условията за кандидатстване: „Кандидат по настоящата процедура може да подаде само едно проектно предложение! В случай, че кандидат е подал повече от едно проектно предложение, оценителната комисия разглежда само последното постъпило проектно предложение, което не е оттеглено.“ и „Община може да участва като кандидат в едно проектно предложение в задължително партньорство с допустимо училище/детска градина и като партньор в повече проектни предложения само за съответната територия на МИГ. „
В тази връзка община може да подаде само едно проектно предложение независимо по кой от трите срока за кандидатстване и да бъде партньор в други проектни предложения в рамките на трите срока за кандидатстване.
3. Съгласно т.13 от Условията за кандидатстване:  „За всяко проектно предложение с включена Дейност 1:
- във всяка форма и начин на реализация по Дейност 1 задължително участват деца/ученици, чийто майчин език не е български и такива, чийто майчин език е български – на ниво група или повече групи.“. В тази връзка, детски градини/училища, в които няма деца/ученици, чийто майчин език НЕ е български, могат да участват в партньорство с други образователни институции, в които има деца/ученици, чийто майчин език не е български, когато в проектното предложение е включена Дейност 1 (поне по една форма/начин на реализация по Дейност 1 за всяка учебна година от продължителността на проекта съгласно т. 13 от Условията за кандидатстване).
ВЪПРОС 11 от 17.07.2026 г. (Q011 постъпил чрез ИСУН):
1.	Допустимо ли е две Училища (ако отговорят на останалите изисквания за допустимост) да участват в един проект – едното  - като Кандидат, второто – като Партньор? 
[bookmark: _Hlk235538014]2.	Съгласно описанието на допустимите целеви групи, посочено в Условията за Кандидатстване и отговор по въпрос №2,  допустими представители на целевите групи ли са ученици/деца със специални образователни потребности.?
3.	Задължително ли е включване на всички дейности 1, 2 и 3 в проектното предложение?
4.	Дали изискванията  за задължителни  индикатори се отнасят само,  ако в проекта са включени приложимите за  съответния индикатор  дейности?
5.	В УК-описанието на Дейност 1 е записано, че „Във всяка форма и начин на реализация по Дейност 1 задължително участват деца/ученици, чийто майчин език не е български и такива, чийто майчин език е български – на ниво група или повече групи.“. Дали това изискване включва само  „деца/ученици, чиито майчин език не е български“  или  и деца/ученици  и от останалите целеви групи?

ОТГОВОР: 
1. Съгласно т. 11 и т. 12 от Условията за кандидатстване държавни, общински и частни училища (с изключение на училищата по чл. 41 и чл. 43 от ЗПУО) са допустими кандидати и партньори по процедурата. Условията за кандидатстване допускат едно училище да бъде кандидат, а друго училище – партньор в рамките на едно и също проектно предложение, при спазване на изискванията за допустимост и ограниченията за участие на училищата по процедурата. Училище може да участва само в едно проектно предложение на територията на съответната МИГ като кандидат или партньор.
2. Допустимо е деца и ученици със специални образователни потребности да участват в дейностите по процедурата, когато отговарят на някои от изброените в Условията за кандидатстване дефиниции за уязвими групи – например в риск от отпадане от образователната система и/или с пропуски в усвояването на учебното съдържание, вкл. поради здравословни проблеми, в бедност, в повишен риск от бедност и в риск от социално изключване, вкл. лоши жилищна условия и лош достъп до образование  и т.н. Моля вижте отговора на Въпрос № 1, т. 1 (Q001), в който са посочени приложимите дефиниции за деца и ученици от уязвими групи, деца и ученици в риск, както и инструментите на МОН за функционална оценка на индивидуалните потребности на деца със специални образователни потребности (СОП) и с хронични заболявания.
3. Условията за кандидатстване (УК) не съдържат изискване всяко проектно предложение задължително да включва всички допустими дейности. Обръщаме внимание, че кандидатите следва задължително да включат в своето проектно предложение всички индикатори за изпълнение и за резултат относими към планираните в проектното предложение дейности съгласно т. 7 „Индикатори“ от Условията за кандидатстване. В тази връзка, кандидатите следва да планират дейности в съответствие с идентифицираните потребности на целевите групи  и при спазване на изискванията от Условията за кандидатстване.
4. Моля вижте отговора на т. 3 по-горе. При планиране на индикаторите и попълване на Формуляра за кандидатстване кандидатът следва да спазва изискванията на т. 7 „Индикатори“ от УК и Указанията за попълване на формуляр за кандидатстване в ИСУН (Приложение VII към УК).
5. Съгласно т. 13 от Условията за кандидатстване за всяко проектно предложение с включена Дейност 1 във всяка форма и начин на реализация по дейността задължително участват деца/ученици, чийто майчин език не е български, и такива, чийто майчин език е български – на ниво група или повече групи, т.е. във всяка форма и начин на реализация по Дейност 1 следва да участват както деца/ученици, чийто майчин език не е български, така и деца/ученици, чийто майчин език е български. В допълнение, моля вижте отговора на Въпрос № 10, т. 3 (Q010).
ВЪПРОС 12 от 13.08.2026 г. (Q012 постъпил чрез ИСУН):
Допустими партньори ли са народните читалища, регистрирани в обществена полза?

ОТГОВОР: 
Съгласно т.11 „Допустими кандидати“ и т.12 „Допустими партньори“ от Условията за кандидатстване Юридически лица с нестопанска цел (ЮЛНЦ) са допустими кандидати/партньори по настоящата процедура, като следва да са регистрирани по реда на Закона за юридическите лица с нестопанска цел (ЗЮЛНЦ) като ЮЛНЦ за осъществяване на дейност в обществена полза. 
Съгласно чл. 1 от ЗЮЛНЦ той урежда учредяването, регистрацията, устройството, дейността и прекратяването на юридическите лица с нестопанска цел - сдружения и фондации, като в § 2, ал. 1 от ПЗР от него е посочено, че читалищата се уреждат с отделен закон. 
Учредяването, устройството, управлението, дейността, имуществото, финансирането, издръжката и прекратяването на народните читалища е уредено в Закона за народните читалища.
Предвид гореизложеното, кандидат или партньор народно читалище се явява недопустим по настоящата процедура, тъй като е ЮЛНЦ регистрирано по реда на Закона за народните читалища, а не по реда на Закона за юридическите лица с нестопанска цел, каквото е изискването на Условията за кандидатстване.
 
ВЪПРОС 13 от 14.08.2026 г. (Q013 постъпил чрез ИСУН):
Mоля за разяснение писмено становище по следните въпроси във връзка с процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“:
Предвид че съгласно чл. 49, ал. 2 от ЗПУО центровете за специална образователна подкрепа са центрове за подкрепа за личностно развитие, в които се осъществява обучение на деца и ученици със СОП чрез групи и паралелки, индивидуални учебни планове и индивидуални учебни програми, може ли ЦСОП да участва като партньор/друга допустима институция по процедура BG05SFPR001-1.009, при положение че не попада в изрично посочените изключения по чл. 41 и чл. 43 ЗПУО? Ако да – в какво качество?“
И бих добавила втори въпрос:
Допустимо ли е Община Лом като кандидат да включи ЦСОП като институция, в която се извършват част от образователните дейности по проекта, насочени към деца и ученици със СОП, при условие че административното и финансовото управление на проекта се осъществява от общината?
С уважение:
Румяна Симеонова
ОТГОВОР: 
Съгласно т.12. „Допустими партньори“ от Условията за кандидатстване ЦСОП не са допустими партньори по процедурата. Същевременно допустими кандидати/партньори могат да сключват договори с експерти от ЦСОП, които да реализират дейности по проекта като за целта се прилага/спазва приложимото национално законодателство.
Моля, вижте също отговорите на въпроси 5 и 6 по-горе. 

